Tammy Wynette

Tammy Wynette (født Virginia Wynette Pugh; 5. mai 1942 i Tremont i  Itawamba County, Mississippi, død 6. april 1998 i Nashville, Tennessee) var en amerikansk countryartist og en av de mestselgende kvinnelige artister innen sjangeren.


== Liv og virke ==
Faren døde av en hjernesvulst da Tammy (Virginia) var bare ni måneder gammel. Moren flyttet da med sitt eneste barn til Birmingham i Alabama, der hun fikk arbeid i krigsindustrien.Hun tok musikktimer og lærte seg å spille en mengde forskjellige instrumenter som hun hadde arvet av sin musikalske far.Hun giftet seg første gang som 17-åring. Hun separerte seg fra sin mann tre år senere og hadde da født tre barn. Trass i at hun arbeidet i en skjønnhetssalong som kosmetolog hadde hun store problemer med å forsørge seg og sine barn. Disse problemene ble forverret etter at hennes yngste barn, en pike, ble rammet av meningitt. For å kunne betale sykepleieregningene kompletterte hun sine innkomster ved å delta i flere talentkonkurranser og veldedighetsshows.Senere giftet hun seg med Don Chapel, født Donald Lloyd Amburgey. Det varte fra 1967 til 1968. I 1969 giftet hun seg med countryartisten George Jones. Sammen spilte de inn en rekke duetter. Jones and Wynette fikk en datter sammen, Tamala Georgette, født i 1970. Ekteskapet endte i skilsmisse i 1975. Ekteskapet med Michael Tomlin ble inngått og avsluttet i 1976. Hennes siste og lengste ekteskap var med George Richey fra 1978 til sin død i 1998.
Hennes mest kjente sang er nok «Stand by Your Man», en av de mestselgende hitsingler av en kvinne i countrymusikkens historie. Mange av hennes hits handlet om ensomhet, skilsmisse og vanskeligheter i forholdet mellom mann og kvinne. På slutten av 1960-tallet og begynnelsen av 1970-tallet dominerte hun countrylistene i USA i konkurranse med Loretta Lynn og Dolly Parton.
Hennes første single, «Apartment No. 9», ble gitt ut i desember 1966 og endte som nr. 44 på Billboards countryliste. Oppfølgeren «Your Good Girl's Gonna Go Bad» ble en stor hit og nådde tredjeplass på hitlisten. Av de mange priser og utmerkelser hun fikk, kan det nevnes at Wynette i 1968 ble den andre kvinnelige artisten som vant prisen «Female Vocalist of the Year» i Country Music Association Award. Hun vant samme pris i 1969 og 1970. Wynette ble i 1998 innvalgt som medlem i æresgalleriet Country Music Hall of Fame.


== Hitsingler ==
Singler Wynette oppnådde førsteplass med på Billboards countryliste som soloartist:

«I Don't Wanna Play House» (1967)
«Take Me to Your World» (1967)
«D-I-V-O-R-C-E» (1968)
«Stand by Your Man» (1968)
«Singing My Song» (1969)
«The Ways to Love a Man» (1969)
«He Loves Me All the Way» (1970)
«Run Woman Run» (1970)
«Good Lovin' (Makes It Right)» (1971)
«Bedtime Story» (1971)
«My Man (Understands)» (1972)
«'Til I Get It Right» (1972)
«Kids Say the Darndest Things» (1973)
«Another Lonely Song» (1973)
«'Til I Can Make It on My Own» (1976)
«You and Me» (1976)


== Referanser ==


== Eksterne lenker ==
(en) Offisielt nettsted 
(en) Tammy Wynette – kategori av bilder, video eller lyd på Commons 
(en) Tammy Wynette på Internet Movie Database 
(sv) Tammy Wynette i Svensk Filmdatabas 
(en) Tammy Wynette på AllMovie 
(en) Tammy Wynette hos Rotten Tomatoes 
(en) Tammy Wynette hos The Movie Database 
(en) Tammy Wynette hos Behind The Voice Actors 
(en) Tammy Wynette på Discogs 
(en) Tammy Wynette på MusicBrainz 
(en) Tammy Wynette på Songkick 
(en) Tammy Wynette på AllMusic 
Tammy Wynette på Facebook 
Tammy Wynette på YouTube 
Tammy Wynette på Myspace